cyanic-selkie/wikianc huggingface dataset:
Sonja Loots
Skryfwerk
Twee van haar kortverhale, ”Spinning through” en “Sexy boy”, word opgeneem in die versamelbundel “Die mooiste liefde is verby” onder redaksie van Etienne van Heerden.
Eerbewyse
Sy word aangewys as die 2004 Via Afrika Boekjoernalis van die jaar.
Turbo-folk
Turbo-folk is 'n musikale genre wat sy oorsprong in Serwië (Suidoos-Europa) het. Alhoewel dit nog sterk met Serwiese musikante verbind word, het dit intussen ook in ander lande op die Balkan-skiereiland, waaronder Bosnië en Herzegowina, Slowenië, Kroasië en Montenegro gewild geword. Verwante musiekstyle is Laïka en Skyladiko in Griekeland, Manele in Roemenië en Chalga in Bulgarye.
Turbo-folk het in die laat 1970's as 'n subgenre van folkmusiek begin ontwikkel. Tradisionele volksmusiek is met dans en/of elemente van popmusiek (soos pop-folk, dans-pop, rock- en tegno-musiek) vermeng en elektroniese musiekinstrumente ingespan. Turbo-folk is in die vroeë 1990's met nasionalistiese neigings in die voormalige Joego-Slawië verbind, maar het intussen gedepolitiseer sodat die bemarking van turbo-folk-kunstenaars oor landsgrense heen vergemaklik is.
Ontwikkeling
Vooruitgang op die gebied van ateljeetegniek en elektroniese instrumente het ook die ontwikkeling van Joego-Slawiese volksmusiek geraak. Geleidelik het ook die jonger generasie begin belangstel in hierdie genre en sodoende bygedra tot sy verandering.
Eksterne skakels
Media / klankmonsters
Pynappel
Die pynappel (Ananas comosus) is 'n tropiese plant met sappige, eetbare, saamgestelde vrugte en ekonomies die belangrikste plant in die Bromeliaceae familie.
Pynappels word gekweek van 'n kroonsnysel van die vrug, wat gewoonlik blom in 20–24 maande en dan vrugte vorm binne die volgende ses maande. Die vrugte word nie juis ryper ná dit ge-oes is nie.
Pynappels word vars geëet, gekook, versap en ingelê; dit is 'n bestanddeel van 'n verskeidenheid geregte. Benewens verbruik as voedsel, word die pynappelblare in die Filippyne gebruik om tekstielvesel te lewer, wat in muurpapier en ander behangsels gevind word. Dit kan ook 'n huisplant wees.
Lydia van der Vyver
duimnael|regs|200px|Lydia van der Vyver, van 1946 tot 1970 predikantsvrou in vier Gereformeerde gemeentes.
duimnael|200px|regs|Dr. [[Gert van der Vyver|G.C.P. van der Vyver, Lydia van der Vyver se eggenoot van 1946 tot sy oorlye in 1975.]]
Lydia van der Vyver (*Reddersburg, Oranje-Vrystaat, datum onbekend – plek en datum onbekend) was ’n vroueleier in die Gereformeerde Kerke in Suid-Afrika.
Lydia du Plessis was ’n dogter van mnr. en mev. L.J. du Plessis van Reddersburg. Sy het aan die Potchefstroomse Universiteit studeer en die B.A. en Uniale Onderwysdiploma behaal. Sy het ook ’n diploma in musiek verwerf en dikwels as orreliste opgetree. In 1946 is sy met dr. G.C.P. van der Vyver getroud en uit dié huwelik is twee dogters gebore. Mev. Van der Vyver was agtereenvolgens pastoriemoeder van Colesberg (waar haar man leraar was van 1943 tot die jaar van hul huwelik), Innesdal (1946–'49), Pretoria-Brooklyn (1949–'55) en Bloemfontein-Suid (1955–'70). Hierna het sy en haar man na Potchefstroom verhuis waar hy van 1971 tot sy dood op 2 September 1975 aan die Gereformeerde Kerke se Teologiese Skool verbonde was.
Van der Vyver is omstreeks 1958 verkies tot voorsitster van die provinsiale komitee van die Sustersorganisasies van die Oranje-Vrystaat.
.rw
.rw is die Internettopvlakdomein vir Rwanda.
Eksterne skakels
Toppdomän
.ls
.ls is die Internettopvlakdomein vir Lesotho.
Eksterne Skakels
Toppdomän
Stephen D. Newman
Stephen D. Newman (gebore 20 Januarie 1943) is 'n Amerikaanse akteur. Hy is bekend vir sy rolle in die rolprente The Next Man (1976), Sophie's Choice (1982), en Hanky Panky (1982).
Lancia Medusa
Die Lancia Medusa is 'n konsepmotor wat deur Giugiaro ontwerp en by die Turynse Motorskou in 1980 bekendgestel is. Dit is gebaseer op die onderstel en meganika van die Lancia Montecarlo.
Ross Bagdasarian Jr.
Ross Bagdasarian Jr. is 'n Amerikaanse akteur en vervaardiger. Hy is bekend vir sy rolle in die rolprente The Chipmunk Adventure (1987) en Alvin and the Chipmunks (2007), en in die televisiereeks Alvin & the Chipmunks (1983).
Niek du Toit
Servaas Nicolaas (Niek) du Toit is 'n voormalige offisier van die Suid-Afrikaanse 32-Bataljon wat skuldig bevind is in Ekwatoriaal-Guinee aan 'n poging om die regering van Teodoro Obiang Nguema Mbasogo in 'n staatsgreep omver te werp. Hy is aangekla dat hy 'n voorspan van 18 huursoldate gelei het in die staatsgreeppoging, terwyl 70 ander per vliegtuig van Zimbabwe sou aansluit. Du Toit is gevonnis tot 34 jaar gevangenisstraf.
Sy rol in die staatsgreep was blykbaar om huursoldate uit te rus met wapens (AK-47's), RGP's en mortiere. Hy moes ook die beheer van Malabo-lughawe oorneem. Hy het besigheidsverbintenisse met Armengol Ondo Nguema, die broer van President Obiang gehad. Du Toit se vrou voer aan dat hy in die tronk gemartel is om bekentenisse af te lê. Die Britse sakemanne Mark Thatcher en Simon Mann word as die beplanners van die staatsgreep beskou.
Valentine Dyall
Valentine Dyall (7 Mei 1908 – 24 Junie 1985) was 'n Engelse akteur. Hy was bekend vir sy rolle in die rolprente The City of the Dead (1960), The Haunting (1963), en Bizarre (1970), en in die televisiereeks Treasure Island (1957).
Emoe
Die emoe (Dromaius novaehollandiae) is 'n loopvoël wat verwant is aan die volstruis en inheems aan Australië is. Dit is die enigste oorlewende spesie van die genus Dromaius en word aangetref oor die hele Australiese kontinent, behalwe in (menslike) digbevolkte, digbebosde en woestynagtige gebiede. Dit is die tweede grootste lewende voël in die wêreld volgens hoogte (naas sy eweknie die volstruis), word 1,50 tot 2 meter hoog en weeg tot 60 kg. Die mannetjie is gewoonlik heelwat kleiner. 'n Emoe het 'n maklik-herkenbare voorkoms met sy lang nek en lang bene wat hom in staat stel om treë van tot 275 cm (9 voet) te gee. Emoes in die natuur handhaaf 'n gemaklike hardlooppas, maar kan ook vinnig hardloop en haal oor kort ente tot 50 km/h. Mannetjies, sowel as wyfies het bruin grysbruin vere en 'n bloukleurige nek met yl vere daarop.
Bocholt, Duitsland
Bocholt (Nedersaksies: Bokelt) is 'n stad en munisipaliteit in die Duitse deelstaat Noordryn-Wesfale aan die grens met die Nederlandse provinsie Gelderland. Die munisipale gebied het sowat 73 000 inwoners (2011) en 'n oppervlakte van 119 km².
Emoe
Gewoontes
Emoes is ook die slimste spesie van die voëlklas en daar word met emoes regoor die wêreld geboer. Emoes is oppertunisties-nomadiese trekvoëls, hulle trek agter die reën aan op soek na saad, blomme, vrugte, knoppe, insekte of enige iets anders wat voorkom.
Bocholt, Duitsland
In 779 was Bocholt vir die eerste keer as Buocholt genoem. In 1222 het die plek stadsregte gekry.
Emoe
Gewoontes
Emoes lewe meestal alleen. Soms kom hulle wel in groter troppe voor, maar dan is dit slegs om meer voedsel te bekom. Hulle leef van 'n verskeidenheid plante en insekte, maar mag soms vir weke honger ly. Emoes neem klippies, glasskerwe en stukkies metaal in om te help om hul kos fyn te maal in die verteringstelsel. Hulle drink af-en-toe, maar neem redelike hoeveelhede water in wanneer die geleentheid opduik. Emoes sal in water sit en kan ook swem.
Bocholt, Duitsland
Die 1. FC Bocholt is 'n sokkerklub uit Bocholt.
Novi Beograd
Novi Beograd of Nieu-Belgrado (Serwies-Cyrillies: Нови Београд, [nôʋiː beǒɡrad]) is die mees bevolkte munisipaliteit van Belgrado, die hoofstad van Serwië, met 'n bevolking van nagenoeg 400 000 en 'n oppervlakte van 40,74 km².
Emoe
Gewoontes
Emoes slaap nie aaneenlopend deur die nag nie, maar in kort rukkies terwyl hulle op die grond sit. Hulle is nuuskierige diere en is bekend om ander diere en mense dop te hou. Die emoe maak geluide wat bestaan uit 'n harde geboe, gedrom en 'n gekreun wat tot 2 km ver gehoor kan word.
Novi Beograd
Dit is 'n beplande stad wat vanaf 1947 op die linkeroewer van die Savarivier ontstaan het – 'n gebied net teenoor die historiese middestad van Belgrado wat voorheen onbewoon was. Novi Beograd het intussen tot die nuwe finansiële sentrum van Belgrado en sy snelste groeiende stadsdeel ontwikkel. Vanweë sy moderne infrastruktuur en die beskikbare oop ruimtes het talle ondernemings hulle hier gevestig.
Geografie
Novi Beograd is op die linkeroewer van die Sava en in die oostelikste deel van die gewes Srem geleë. In administratiewe opsig strek die munisipaliteit in die noordooste tot by die regteroewer van die Donau, net voor die samevloeiing van die Sava met dié Europese stroom.
Die nuwe stadsdeel is wes van die ou stadsgebied geleë en word deur vyf brûe – die Gazela-, Branko-, Ou en Nuwe Beograd-spoorwegbrug ('n sesde brug is in aanbou) met die historiese Belgrado verbind. Die Europese roete E75 loop deur die sentrum van Novi Beograd.
Novi Beograd se fisiese hoofkenmerk is sy heeltemal plat terrein wat met die heuwelagtige stadsgebied van Ou Belgrado met altesaam 32 heuwels kontrasteer. Behalwe vir sy westelike deel, Bežanija, het Novi Beograd vanaf 1947/1948 op 'n vroeëre moerasland ontstaan. Jare lank is sand van die Donau-eiland Malo Ratno Ostrvo op 'n lang vervoerband na die bouterrein geneem. Die riviereiland het in die proses byna heeltemal verdwyn – tans is daar nog net 'n smal beboste strokie land.
Emoe
Ekonomiese waarde
Die emoe was 'n belangrike bron van vleis vir die Aboriginiese Australiërs in die gebiede waar dit volop voorgekom het. Die vet van die emoe is gebruik as tradisionele medisyne deur dit aan die vel te smeer. Dit was gebruik vir seremoniële lyfversiering, sowel as 'n nuttige smeermiddel vir gereedskap en implemente, bv. die coolamon, 'n soort drasak wat van boombas gemaak is. As voedsel, noem die inheemse mense van Aranda in Sentraal-Australië se Noordelike Gebied voorbeelde van hoe om emoe in die bos gaar te maak. Hul noem die gereg Kere ankerre.
Novi Beograd
Geografie
Alhoewel daar geen egte bosse in Novi Beograd aangetref word nie, het die stadsdeel die mees uitgestrekte groen ruimtes van Belgrado se munisipaliteite. Hulle beslaan 3,47 km² (of 8,5 persent van die totale oppervlakte). Die grootste oop ruimte is die Novi Beograd-Ušće-park. Ook Belgrado se jongste park, Park Republika Srpska, is in 2008 in Novi Beograd aangelê.
Emoe
Ekonomiese waarde
In die moderne era word kommersieel met emoes geboer vir hul vleis, eiers, olie, huide en selfs kleurvolle vere. Kommersiële emoe-boerdery, gebaseer op stoetteling in aanhouding, is sedert 1987 in Wes-Australië van stapel gestuur en in 1990 is die eerste groep geslag. Benewens in Australië, word daar op groot skaal met emoes geboer in Noord-Amerika, met 1 miljoen voëls in die VSA, en China, en in 'n mindere mate in sommige ander lande. Emoes teel goed aan in aanhouding, en word in groot oop kampe gehou om been- en spysverteringsprobleme te voorkom weens lae aktiwiteit. Hulle word gewoonlik graan gevoer met groen weiding as byvoeding, en word geslag op 'n ouderdom van 50–70 weke. Hulle eet tweemaal per dag en verkies 2.25 kg blare met elke maaltyd.
Goudmyn
'n Goudmyn is 'n myn waar goud ontgin of gemyn word. Verskeie lande se ekonomieë, (byvoorbeeld Suid-Afrika) is deels op goud gebaseer.
Goudmyne word in Amerika, Afrika en Asië gevind. Die goudmyne van die Witwatersrand in Suid-Afrika word oor die algemeen as die winsgewendste beskou.
Gold
Aloe milne-redheadii
Die Aloe milne-redheadii is 'n aalwyn wat inheems aan Angola en Zambië is.
Lancia Delta
Die Lancia Delta is 'n klein gesinsmotor deur Lancia in drie geslagte vervaardig, vanaf 1972 tot 1984. Dit is oorspronklik ontwerp om die Prisma te ondersteun en later te vervang.
Die eerste geslag is tussen 1979 en 1994 vervaardig, die tweede geslag vanaf 1993 tot 1999, en die derde geslag vanaf 2008 tot 2014.
Eerste geslag
Die eerste Delta (Tipe 831) was 'n 5-deurmotorontwerp deur Giorgetto Giugiaro en is in 1979 vrygestel. Van 1980 tot 1982 is dit ook in Swede deur Saab Automobile as die Saab-Lancia 600 verkoop. Die Delta het die "Europese Motor van die Jaar"-toekenning in 1980 gewen.
Tweede geslag
Die opvolger van die oorspronklike Delta, die "Nuova Delta" (Tipe 836), na verwys as die Lancia δ, is bekendgestel in 1993 en vervaardig tot en met 1999. Dit is in die "Turynse Ontwerp- en Ingenieursateljee" ontwerp deur Ercole Spada. Dit is gebaseer op die platform van die Fiat Tipo.
Derde geslag
Lancia het die herlewing van die Deltanaam in September 2006 geloods, en aangedui dat die nuwe motors gebaseer sal word op die Fiat C platform. Die nuwe Lancia Delta (Tipe 844) is by die Geneefse Internasionale Motorskou in 2008 bekendgestel.
Charles Newton (akteur)
Charles Newton (8 Oktober 1874 – 1926) was 'n Amerikaanse akteur. Hy was bekend vir sy rolle in die rolprente April (1916), The Frame-Up (1917), The Gilded Youth (1917), en In the Palace of the King (1923).
Abel
Abel kan verwys na die volgende mense met Abel as voornaam:
Keith Szarabajka
Keith Szarabajka (gebore 2 Desember 1952) is 'n Amerikaanse akteur en skrywer. Hy is bekend vir sy rolle in die rolprente We Were Soldiers (2002), The Dark Knight (2008), Transformers: Dark of the Moon (2011), en Argo (2012).
Jane Krakowski
Jane Krakowski (gebore 11 Oktober 1968) is 'n Amerikaanse aktrise. Sy is bekend vir haar rolle in die rolprent National Lampoon's Vacation (1983) en in die televisiereekse Ally McBeal (1997), 30 Rock (2006), en Unbreakable Kimmy Schmidt (2015).
Aloe monticola
Aloe monticola is 'n aalwyn wat endemies is aan Ethiopië waar dit in die noordooste voorkom.
Palinggras
Palinggras (Zostera capensis) is gras wat tussen 10 tot 20 cm lank word en kom voor aan die suid- en ooskus van Suid-Afrika. Die plant het rankwortels en die blare is plat en dun met ronde punte en effens ingekeep. Die gras kom voor in riviermondings en soutmoerasse.
Daniël Bosman
Daniël Brink Bosman (* 30 Januarie 1888, Boshof - † 7 Mei 1960, Somerset-Wes) was ’n taalkundige, professor in Afrikaanse Taalkunde aan die Universiteit van Kaapstad en na sy aftrede Suid-Afrikaanse ambassadeur in Nederland. Sy proefskrif oor die ontstaan van Afrikaans het 'n groot invloed gehad op die latere denke oor hierdie onderwerp en hy het ook saam met Boerneef ’n gesaghebbende tweetalige woordeboek (Engels-Afrikaans en Afrikaans-Engels) saamgestel.
Vroeë lewe en herkoms
Daniël Brink Bosman is op 30 Januarie 1888 in die distrik Boshof in die Vrystaat gebore as een van dertien kinders in die gesin. Sy ouers is Paul Johannes Bosman en Louisa Brink. Hy het pas met sy skoolopleiding begin toe die Anglo-Boereoorlog uitbreek en swerf in die oorlog as jong seun saam met sy dowe pa deur die veld om gevangeneming te ontduik.
Opleiding
Na die oorlog is hy eers op Franschhoek op skool en later op Boshof, waar hy die Thomas Robertson-beurs verower as die beste leerling in die Vrystaat. Hy matrikuleer in 1908 en studeer dan verder aan die Grey Universiteitskollege in Bloemfontein, waar hy die B.A.-graad en in 1912 die M.A.-graad verwerf. Op aanbeveling van president M.T. Steyn word die Herman Coster-studiebeurs aan hom toegeken, wat hom in staat stel om oorsee te gaan vir verdere studie. Onder leiding van professor Kluyver behaal hy in 1916 sy D.Litt.-graad in die Lettere aan die Universiteit van Groningen in Nederland. Sy proefskrif is getiteld Afrikaans en Maleis-Portugees.
Loopbaan
Na die einde van die Eerste Wêreldoorlog in 1918 keer hy so gou moontlik terug na Suid-Afrika, waar hy vir ’n tyd optree as waarnemende professor in Afrikaans en Nederlands aan die Universiteit van Stellenbosch. Hierna aanvaar hy ’n pos as registrateur van die Grey-Universiteitskollege. In 1921 keer hy vir ’n ruk terug na Nederland vir navorsing in die Rijksarchief in Den Haag. Hy aanvaar in 1925 ’n pos as lektor aan die Universiteit van Kaapstad, waar hy in 1927 professor in Afrikaanse en Nederlandse Taalkunde word. Hierdie betrekking beklee hy tot met sy aftrede in 1948.
Kort na sy terugkeer na Suid-Afrika in 1918 word hy benoem tot lid van die Akademie se Taalkommissie en werk hy mee aan die “Afrikaanse Woordelys en Spelreëls”, terwyl hy later ook voorsitter is van hierdie kommissie en tot 1948 lid bly. Hy word ook lid van die Suid-Afrikaanse Akademie vir Wetenskap en Kuns en is sekretaris in die periode 1927–1930, terwyl hy later ook in die Raad dien. Vanaf 1936 dien hy ook op die Departementele Komitee insake die vorm en spelling van Aardrykskundige Eiename, die voorloper van die latere Pleknamekomitee. In 1923 word hy lid van die Maatschappij der Nederlandse Letterkunde in Leiden. Na sy akademiese aftrede word hy ambassadeur in Nederland, ’n pos wat hy vanaf 1949 tot 1957 beklee. By sy terugkeer vestig hy hom as wynboer naby Somerset-Wes in die Kaap. In hierdie tyd dien hy in die direksie van die Nederlandse Bank van Suid-Afrika en is hy lid van die Komitee van Toepassing en Advies insake die Kulturele Betrekkinge tussen Nederland en Suid-Afrika.
Persoonlike lewe
Tydens sy studentejare in Nederland trou hy met Frouwien Reina Meijer, ’n Nederlandse meisie van Groningen, en die egpaar het vier kinders, twee seuns en twee dogters. Hy is op 7 Mei 1960 op Somerset-Wes in die Kaap oorlede.
Skryfwerk
Die verwerkte vorm van sy proefskrif, Oor die ontstaan van Afrikaans, het ŉ enorme invloed op die teorie oor Afrikaans se herkoms. Tot met die publikasie daarvan is D.C. Hesseling se beskouings in Het Afrikaansh van 1899 wyd aanvaar, naamlik dat die handels- en slawetaal, die sogenaamde Maleis-Portugees, Nederlands in Afrikaans gekreoliseer het. Bosman se werk dui aan die hand van deeglike dokumentasie en verwysing na taalkundige aspekte aan dat die nie-Nederlandssprekende inwoners almal eindelik hulle tale (Frans, Duits, Hottentots) prys gegee en ŉ vorm van Nederlands aangeleer het wat vandag Afrikaans heet. Deurentyd het Nederlands die beïnvloedende en toonaangewende taal gebly. Afrikaans is dus nie ŉ bastertaal nie, maar ŉ volwaardige afstammeling van sewentiende eeuse Nederlands, wat gaandeweg vereenvoudig het en woorde en uitdrukkings van baie ander tale ingeneem het in sy ryke verskeidenheid.
Hy is veral bekend vir die Tweetalige Woordeboek wat hy in samewerking met I.W. van der Merwe (Boerneef) saamstel. Verder versorg hy die Daghregister van Jan van Riebeeck en skryf die taalkundige boek Die aanmekaarskryf van woorde in Afrikaans.
Publikasies
Samesteller en redakteur
R730 (Suid-Afrika)
Die R730 is 'n streeksroete in die Vrystaat, Suid-Afrika. Die hele roete van 40 kilometer is deel van die ZR Mahabane-tolroete wat deur die Suid-Afrikaanse Nasionale Padagentskap onderhou word, wat van Bloemfontein na Kroonstad strek ('n alternatiewe roete vir die N1 Nasionale Roete). Alhoewel daar tans geen tolhekke op hierdie stuk is nie, is dit as 'n tolpad gemerk vir die publiek en motoriste wat die pad gebruik (soos reeds aangedui op padnaamborde).
Dit begin suid van Welkom by 'n afrit met die R30-pad (wat oorneem as die ZR Mahabane-snelweg na Bloemfontein) en eindig oos van Odendaalsrus by 'n t-aansluiting met die R34-weg (wat hier oorneem as die ZR Mahabane-hoofweg na Kroonstad).
Roete
Die noordelike eindpunt is by 'n t-aansluiting met die R34-pad oos van Odendaalsrus. Hiervan mik dit suidwaarts na Welkom as 'n dubbelbaanweg en na 5 kilometer ontmoet dit die R70-pad by 'n vierrigtingkruising. Na nog twee kilometer, terwyl die dubbelweg suidwaarts in die rigting van Welkom-sentraal loop, word die R730 nou die pad suidoos in die rigting van Thabong-voorstad.
Net nadat dit die dubbellaanweg verlaat het, ontmoet dit 'n verkeersirkel wes van die voorstad Riebeeckstad en weer anderhalf kilometer later die M4-weg vanaf Welkom, wat die ingang na Thabong aandui. Dit loop drie en 'n half km suidwaarts deur Thabong (met een afrit) en het 'n kruising met die R73-pad vanaf Welkom-sentraal.
Die R730 en die R73 smelt saam om een pad te word en 'n dubbelpad suidwaarts te vorm. Dit is vir tien kilometer lank dieselfde pad voordat die R73 sy eie pad suidoos net noord van Virginia word, in die rigting van Winburg, terwyl die R730 suidwaarts op die dubbellaan voortgaan. Die R730 strek vir nog 22 km suid-suidwes en oor die bekende Sandrivier (waar dit 'n enkelrybaan word, steeds met twee bane in elke rigting) om sy suidelike eindpunt te bereik waar dit by die R30-pad suid van Welkom en wes van Virginia aansluit. Die R30 neem die enkelweg hier oor.
Die hele roete is as 'n tolpad aangedui op die borde langs die roete (alhoewel daar geen tolhekke is nie), onderhou deur die Suid-Afrikaanse Nasionale Padagentskap.
Alemannia Aken
Alemannia Aken is die grootste sokkerklub van die Duitse stad Aken.
Die klub is op 16 Desember 1900 gestig met die naam FC Alemannia Aachen. Die Eerste Wêreldoorlog verwoes die klub deurdat dit van 200 lede na 37 krimp. In 1919 smelt die klub met Aachener Turnverein 1847 saam om so TSV Alemannia 1900 te vorm. Die nuwe vennoot was egter veral geïnteresseerd in gimnastiek en die klub het weer verdeel in 1924.
Aken lê naby die Belgiese en Nederlandse grens waardeur die klub aanvanklik gereeld teen spanne uit België en Nederland gespeel het. Die eerste amptelike wedstryd was teen Dolhain FC. Die klub het sy eerste streekstitel in 1907 gewen.
In die vroeë jare 30 het die klub die laaste 4 van die eindronde om die Duitse titel gehaal. In 1933 is die kompetisie tydens die Derde Ryk omgevorm tot die Gauliga met 16 eerste streeksligas. Alemannia het in die Gauliga Middel-Ryn meegeding en die titel in 1938 gewen.
Na die Tweede Wêreldoorlog speel die klub in die Oberliga Wes en haal in 1953 die eindstryd van die Duitse beker, maar verloor teen SC Rooiwit Essen.
Na die oprigting van die Bundesliga in 1963 word die klub in die Regionalliga (2de klas) ingedeel. Twee jaar later bereik hy weer die eindstryd van die Duitse beker maar verloor ook hierdie slag, teen BV Borussia Dortmund. In 1967 promoveer die klub na die Bundesliga en eindig die volgende seisoen 2de. Die daaropvolgende seisoen was egter 'n ramp en die klub is gerelegeer.
Op 16 April 2006 verkry die span die eerste keer sedert die 1969/70-seisoen promosie na die Bundesliga.
Germania Inferior
Germania Inferior ("Laer-Germanië") was 'n Romeinse provinsie wes van die Ryn wat dele van die huidige Nederland, die noordweste van Duitsland en die hele België beslaan het. Dit het in die suide aan Germania Superior ("Bo-Germanië") gegrens. Die provinsie is in die jaar 89 n.C. gestig en het vroeër 'n militêre distrik gevorm wat deel uitgemaak het van Gallië. Die hoofstad van Germania Inferior was Colonia Claudia Ara Agrippinensium (die huidige Keulen).
Die Romeinse leër in die provinsie het bekend gestaan as Exercitus Germaniae Inferioris (letterlik "Leër van Laer-Germanië", vir inskrifte is dikwels die afkorting EXGERINF gebruik) en het tot soveel as vier legioene met bystandstroepe (auxilia) behels.
Geskiedenis
Die eerste gevegte tussen Romeinse troepe en Galliese of Germaanse stamme in die gebied van die latere provinsie het 55 v.C. tydens Gaius Julius Caesar se Galliese veldtog naby Kessel plaasgevind.
Met die veldtogte van Drusus is vanaf die jaar 12 v.C. permanent Romeinse troepe in die streek gestasioneer. Die stigting van 'n Germaanse provinsie met militêre kampe was veral nodig om Gallië teen Germaanse aanvalle te beskerm. Drusus kon tydens sy veldtogte steeds weer na die stamgebiede van die Tungriërs en Ubiërs terugtrek wat reeds deur die Romeine beheer is en het sy strategiese posisies met 'n aantal vestings langs die Ryn- en Moeselriviere versterk voordat hy sy Germaanse veldtogte aangepak het. Drusus se militêre offensiewe het tot by die Noordsee en die Lippe- en Main-valleie gestrek, maar hy is weens 'n ongeluk in die jaar 9 v.C. oorlede. Alhoewel sy veldtogte onder meer deur sy broer Tiberius voortgesit is, het die Romeine geen nuwe Germaanse gebiede verower nie. Ná die verpletterende neerlaag van die legaat P. Quinctilius Varus in die slag by Teutoburgerwoud, waartydens drie Romeinse legioene deur die Cherusker Arminius verwoes is, het keiser Augustus veral die linker Rynoewer laat versterk. Sy opvolger Tiberius het besluit om die res van Germanië nie by die Romeinse Ryk in te lyf nie.
Nadat die Romeinse veldtogte oos van die Ryn, waarvan die laaste onder die bevel van Germanicus plaasgevind het, vir goed opgeskort is, is permanente militêre kampe vir die legioene van Laer-Germanië opgerig.
In 69 is Germania Inferior deur die Batawiese opstand geraak, en die Romeinse vesting van Castra Vetera naby die huidige Duitse stad Xanten is deur die opstandelinge verwoes. Germaanse stamme het ook later verskeie kere Romeinse militêre kampe en burgerlike nedersettings in Germania Inferior aangeval. Die provinsie se tweede belangrikste stad Colonia Ulpia Traiana (ook naby die huidige Xanten) is in 275 deur Germane merendeels verwoes, net soos die vesting Castra Vetera II wat sy voorganger vervang het.
Om en by 400 n.C. het die provinsie onder 'n golf Germaanse aanvalle tydens die Volksverhuising geswig.
Clare Kramer
Clare Kramer (gebore 3 September 1974) is 'n Amerikaanse vervaardiger, aktrise, en skryfster. Sy is bekend vir haar rolle in die rolprente In & Out (1997), Bring It On (2000), en The Rules of Attraction (2002), en in die televisiereeks Buffy the Vampire Slayer (1996).
Gonubierivier
Die Gonubierivier is 'n rivier naby Oos-Londen in die Oos-Kaap, Suid-Afrika.
Moksja (begrip)
In Indiese gelowe is moksja/moksha (Sanskrit: मोक्ष) of moekti/mukti (Sanskrit: मुक्ति), wat letterlik "vrystelling" beteken (beide afgelei van die woordstam moek, "om los te laat, te laat gaan"), die vrystelling van samsara en die gepaardgaande lyding betrokke by die geknegdheid aan die kringloop van herhalende sterfte en hergeboorte.
Gonubierivier
Die rivier loop oos van die Nahoonrivier en die Buffelsrivier. Die dorp Gonubie lê op sy westewal en Chintsa verder noordoos.
Moksja (begrip)
Oorspronge
Heelwaarskynlik is die moksja-konsep vir die eerste keer in Indië ontwikkel deur nie-Ariese mense buite die kastestelsel wie se geestesbeskouinge dan deurslaggewend op latere godsdienstige denkwyses in Indië was. Boeddhisme en Djainisme is voortsettings van hierdie tradisie, en die vroeë Oepanisjadiese beweging is daardeur beïnvloed. Hergeboorte is waarskynlik van hierdie godsdienskultuur oorgeneem deur die Brahmin-ortodoksie. Die vroegste bekende geskrifte met hierdie konsepte is deur die Brahmins opgestel in die vroeë Oepanisjads.
Adrastea (maan)
Adrastea (Grieks: Αδράστεια), ook bekend as Jupiter XV, is die kleinste van Jupiter se vier binnemane en die tweede naaste aan die planeet. Dit is in 1979 deur David C. Jewitt en G. Edward Danielson ontdek op foto's wat deur Voyager 2 geneem is en is die eerste natuurlike satelliet wat ontdek is op foto's van ’n ruimtetuig in plaas van deur ’n teleskoop. Nadat dit die tydelike naam S/1979 J 1 gehad het, is dit hernoem na Adrasteia, die pleegma van Zeus (die Romeinse god Jupiter se naam in die Griekse mitologie).
Moksja (begrip)
Oorspronge
Daar is drie hoofsieninge rakende moksja in Wedanta-filosofie.
Advaita
Volgens Advaita Wedanta, gaan verkryging van die bevryding gepaard met die besef dat die Atman (persoonlike siel van 'n persoon) identies is aan die Brahman, die oorsprong van alle geestelike en ervaringsbestaan. Die onderskeid tussen die "self" en die "eie liggaam" word beklemtoon; die Neti neti ("nie dit, nie dat") leermetodiek word aanvaar. Moksja word gesien as die finale bevryding van 'n persoon se wêreldse selfbeskouing en 'n losmaking van die boeiende ervaringsdualiteit, asook die besef van die onderliggende eienatuur: sat (die ware wese), cit (die suiwer bewussyn) en ananda, die oorstelpende belewenis, verhewe bo sintuiglike ervaring (sien satcitananda). Adwaita voer aan dat die Atman, Brahman en Paramatman almal een en dieselde is – naamlik die vormlose Nirgoena Brahman, 'n konsep gunter die tasbare, begrypbare of die onderskeid tussen die eksistente en nie-eksistente.
Dvaita/Wisjista-dvaita
In die Dvaita (dualisme) en Wisjista-dvaita (gekwalifiseerde monisme) skole van die Waisjnawa-tradisies, word moksja gedefinieer as die minsame, ewige unie met god (Isjwara) wat as die mees volmaakte bestaan geag word. Die bhakta (toegewyde) behaal die verblyfplek van die opperheer in 'n vervolmaakte toestand, maar behou sy of haar indiwiduele identiteit, met 'n vergeestelike vorm, persoonlikheid, smake, tydverdrywe, ensomeer.
Verkryging van moksja
In Hindoeïsme, is atma-djnana (selfbesef) die sleutel tot die verkryging van moksja. Die Hindoe is iemand wat een of meer vorme van Joga beoefen - Bhakti, Karma, Djnana, Radja – wetend dat god onbeperk is en in vele verskillende vorme bestaan, beide persoonlik en onpersoonlik.
Vincent Baggetta
Vincent Baggetta (7 Desember 1944 – 2 Mei 2017) was 'n Amerikaanse akteur. Hy was bekend vir sy rolle in die rolprent The Man Who Wasn't There (1983) en in die televisiereekse Charlie's Angels (1976), Hill Street Blues (1981), en Remington Steele (1982).
Moksja (begrip)
Verkryging van moksja
Wedanta-benaderings word verdeel tussen streng nie-dualiteit (advaita), nie-dualiteit met kwalifikasie (soos wisjisjta-dvaita), en dualiteit (dvaita). Die sentrale middel tot moksja wat deur hierdie drie vertakkings aanbeveel word, verskil.
Komponente
In die toestand van moksja of moekti, is volslae vrede (sjanti) geleë, asook volslae kennis (wiweka), en volslae verligting (kaiwalja). Paradys (svarga) word gesien as 'n plek van tydgebonde attraksies wat deur die soeker vermy moet word ter wille van die navolging van die deurslaggewende doelwit van unie / samespanning met die opperwese deur Joga. In werklikheid, sou selfs die verkryging van tussentydse spirituele kragte (siddhis) vermy moet word, aangesien dit as struikelblokke kan meewerk in aanloop tot uiteindelike bevryding, moekti.
Adrastea (maan)
Dit is een van net drie mane in die sonnestelsel wat om ’n planeet wentel in ’n korter tyd as daardie planeet se dag; die ander twee is Metis (Jupiter) en Phobos (Mars). Dit wentel om Jupiter aan die rand van Jupiter se hoofring en is vermoedelik die hoofverskaffer van materiaal aan die ringstelsel. Baie min is bekend oor die maan buiten sy grootte, ondanks waarnemings in die 1990's deur die Galileo-ruimtetuig.
Kort ná Adrastea se ontdekking is nog twee van Jupiter se binnemane, Thebe en Metis, waargeneem op foto's wat ’n paar weke vroeër deur Voyager 1 geneem is. Die Galileo-ruimtetuig kon die maan se vorm in 1998 vasstel, maar die beelde was swak.
Adrastea het ’n onreëlmatige vorm en is 20×16×14 km groot. Geen oppervlakbesonderhede is bekend nie weens die swak resolusie van die beskikbare foto's.
Gonubierivier
Die monding van die Gonubierivier vorm 'n pragtige wit sandstrand wat in 2010/11 die befaamde Blouvlagstrand-erkenning ontvang het. Dit spog ook met 'n netjiese plankwandelroete (Engels: "boardwalk") langs die duine en die strand.
Bree
Bree is 'n Belgiese stad en munisipaliteit in die noordooste van die Vlaamse provinsie Limburg, aan die grens met die Nederlandse provinsie Limburg (vir 'n baie klein stukkie). Die munisipale gebied het sowat 15 000 inwoners (2011) en 'n oppervlakte van 65 km².
Plekke
Plekke in die munisipale gebied van Bree:
Beek, Bree (dorp), Gerdingen, 't Hasselt, Opitter, Tongerlo en Vostert.
Magnus Malan
Generaal Magnus André De Merindol Malan (30 Januarie 1930 – 18 Julie 2011) was 'n voormalige Minister van Verdediging in die Kabinet van P.W. Botha, hoof van die Suid-Afrikaanse Weermag en hoof van die Suid-Afrikaanse Leër.
Biografie
Malan is op 30 Januarie 1930 in Pretoria gebore en in 1962 met Margot van der Walt getroud.
Hy is in 1973 as die hoof van die Suid-Afrikaanse Leër aangestel en drie jaar later as die hoof van die Suid-Afrikaanse Weermag. As hoof van die Weermag implementeer hy verskeie administratiewe veranderinge waarvoor hy respek verdien. Gedurende die tyd raak hy bevriend met P.W. Botha, toe die Minister van Verdediging en later die Eerste Minister.
In Oktober 1980 stel Botha hom aan as die Minister van Verdediging, 'n pos wat hy tot 1991 beklee het. Op 3 Februarie 1993 kondig hy sy uittrede uit die parlement aan.
Hy is op 18 Julie 2011 in sy huis in Durbanville in Kaapstad weens hartversaking oorlede. Hy laat sy vrou, twee seuns, 'n dogter en nege kleinkinders agter. Sy as word in die gedenkmuur by die Voortrekkermonument bewaar.
Toekennings
Malan is bekroon met die volgende toekennings en dekorasies:
Kwarkster
duimnael|220px|3C58, soos afgeneem deur die [[Chandra-X-straalsterrewag.]]
’n Kwarkster is ’n hipotetiese ster wat uit kwarke bestaan wat almal aan mekaar gebonde is en ’n groot hadron vorm. Dié sterre het ’n massa wat die Oppenheimer-Volkofflimiet van ongeveer 3-5 sonmassas oorskry. Hierdeur is die teendruk wat deur die Uitsluitingsbeginsel van Pauli veroorsaak word, onvoldoende en kan die neutrone nie meer afsonderlik bestaan nie. Die materie waaruit die kwarkster bestaan, is ontaarde materie. Deur die uiters hoë ontsnappingsnelheid neem die ligsnelheid van die fotone om ’n kwarkster sterk af. ’n Kwarkster is nes ’n neutronster die eindstadium van ’n supernova. Die supernova van ’n ster eindig as ’n kwarkster as die massa van die ster se kern tussen 3 en 5 maal dié van die Son is. Die supernova van ’n ster met ’n kern swaarder as 5 sonmassas sal eindig as ’n swartkolk.
Die digtheid van hierdie sterre is iewers tussen dié van ’n neutronster en ’n swartkolk. Daar is ’n beperkte aantal voorwerpe in die heelal ontdek wat moontlik ’n kwarkster is. In 2002 het die Chandra-X-straalsterrewag die voorwerp RX J1856.5-3754 ontdek wat sowat 450 ligjare van die Aarde af is. Dit het ’n temperatuur van 700 000 K en ’n deursnee van 10 km. Dit is te klein om ’n neutronster te wees en kan nie uit neutrone of protone bestaan nie. Nog ’n kandidaat is die voorwerp 3C58, wat vroeër geglo is ’n neutronster was; dit het ontstaan uit ’n supernova van 1181.
Aluminiumchloried
Aluminiumchloried is 'n chemiese verbinding van aluminium en chloor. Die formule is.
Vervaardiging
Aluminiumchloried kan uit suiwer alumina vervaardig word soos in die eerste stap van die Toth-proses vir aluminiumvervaardiging
Verwending vir aluminiumvervaardiging
In die Toth-proses se tweede stap word mangaan aangewend om die metaal vry te stel.
In die ALCOA-proses word ook aluminiumchloried gebruik, maar dit word in 'n smelt van alkalimetaal- en aardalkalimetaalchloriede opgelos en dan aan elektrolise blootgestel.
Friedel-Crafts
Dit word in die Friedel-Crafts-alkileringsreaksie gebruik.
ENuus
eNuus is 'n Afrikaanse nuusbulletin wat in samewerking met eMedia se eNews opgestel en elke aand om 19:00 op kykNET uitgesaai word. Hulle eerste uitsending is op 18 Julie 2010 gebeeldsend. Hulle roem hulself daarop dat hulle die eerste onafhanklike nuusbulletin in Afrikaans is. Die bulletin dek Suid-Afrikaanse en internasionale nuusgebeure, die nuutste sportuitslae en word met 'n weervoorspelling afgesluit.
Andries Cornelissen is aangestel as nuusredakteur en Freek Robinson is die hoof nuusleser. Die res van die eNuus-span bestaan uit LiMari Louw, Genee Heyl en Daniëlla van Heerden. Sportnuus word deur Jean-Paul Keyter en Francois Nolte hanteer.
Pous Pius I
Pius I was die tiende pous van die Rooms-Katolieke Kerk.
Biografie
Pous Pius I is in Illyrië gebore vermoedelik in die dorp Aquileia in Noord-Italië en oorlede in 157 of 161. Die naam Pius beteken “Die Vrome”. In 140 of 146 volg hy Pous Higinus op en word na sy dood opgevolg deur Pous Anicetus. Sy vader se naam was Rufinus en sy broer Hermas. Hermas was waarskynlik die skrywer van Die Herder van Hermas. Hermas noem homself 'n slaaf, dit versterk die vermoede dat Pius I self 'n vrygelate slaaf was.
Pontifikaat
Hy word beskou as die oprigter van een van die oudste kerke in Rome, die Santa Pudenziana. Hy het baie met die gnostisisme te kampe gehad.
Verering
Pius I sou met 'n swaard vermoor gewees het. Hy word as martelaar en heilige vereer en word in die brevier genoem. Sy feesdag is op 11 Julie.
Nota
Saamgestel uit die Nederlandse, Engelse en Duitse wiki.
Steppewisent
Die steppewisent of steppebison is ’n uitgestorwe spesie van die bison wat in die Kwartêr dwarsoor Europa, Sentraal-Asië, die Beringlandbrug en Noord-Amerika op die steppe voorgekom het.
Evolusie
Dit het vermoedelik iewers in Suid-Asië ontstaan. Dit het in die vroeë Holoseen uitgesterf en is in Europa deur die moderne wisent vervang en in Amerika deur verskeie daaropvolgende spesies (eers Bison latifrons en later Bison antiquus) en eindelik die moderne bison.
Die steppewisent was hoër as 2 meter by sy skouers en het soos die moderne spesies gelyk wat tot 900 kg kan weeg. Die horings was sowat ’n halwe meter lank en die punte van die twee horings ’n meter uitmekaar.
Ontdekkings
Die steppewisent het in grottekeninge voorgekom, veral in die Altamira-grot en Lascaux.
Blue Babe is die mummie van ’n 36 000 jaar oue mannetjie wat in Julie 1979 in Fairbanks, Alaska, ontdek is. In 2011 is ’n 9 300 jaar oue mummie in Joekagir in Siberië ontdek.
Abelse groep
'n Abelse groep is 'n konsep in abstrakte algebra waar die toepassingsorde van die groepbewerking geen effek op die resultaat het nie. Hierdie eienskap word na verwys as kommutatiwiteit. Abelse groepe is 'n veralgemening van die aritmetiek van die optel van heelgetalle en word vernoem na die Noorse wiskundige Niels Henrik Abel.
Abelse groepe is een van die eerste konsepte wat voorgraadse studente in abstrakte algebra teëkom, tesame met vele ander basiese strukture soos module en wektorruimtes. Die teorie van abelse groepe is gewoonlik eenvoudiger as dié van nie-abelse groepe, en eindige abelse groepe word baie goed verstaan. Die teorie van oneindige abelse groepe is egter 'n area van huidige navorsing.
Definisie
‘n Abelse groep is a versameling, A, saam met ‘n binêre operasie • wat enige twee elemente a end b kombineer om ‘n ander element geskryf as a • b te vorm. Die simbool • is ‘n algemene plekhouer vir ‘n gegewe operasie. Om te kwalifiseer as ‘n Abelse groep moet die versameling en operasie, (A, •), aan vyf vereistes voldoen, bekend as die “Abelse groep aksiome”:
Bertone Kayak
Die Bertone Kayak is 'n konsepmotor ontwerp deur Bertone gebaseer op die Lancia K, en bekendgestel op die 1995 Geneefse Internasionale Motorskou.
Aloe morijensis
Aloe morijensis is 'n aalwyn wat inheems aan Kenia en Tanzanië is.
Hansa-Brandenburg W.12
Die Hansa-Brandenburg W.12 was tweesitplek, Duitse dubbeldekker, veg-vlottervliegtuig wat tydens die Eerste Wêreldoorlog diens gedoen het. Die Duitse Vloot owerhede het geleer uit ondervinding dat enkelsitplek vegvliegtuie kwesbaar was vir aanvalle van agter. In die herfs van 1916 het Ernst Heinkel begin werk aan die ontwerp van die W.12. Die prototipe was voltooi in Januarie 1917. Die ontwerp was van so aard dat die romp byna ewe groot was van voor tot agter. Dit het tot gevolg gehad dat die vliegboot 'n lang kiel gehad het wat dit meer stabiel tydens vlugte gemaak het. Die stertvlerke was op die romp monteer met 'n kompakte rigtingroer agter die romp. Dit het tot gevolg gehad dat die verkenner, wat agter die vlieënier gesit het, 'n feitlik onbeperkte vuurlyn gehad het.
Die prototipe was in 'n ongeluk betrokke, nogtans is daar begin met produksie. Eenhonderd vyf en veertig eenhede was afgelewer vanaf April 1917 tot Maart 1918. Hulle was afgelewer in die volgende hoeveelhede: ses met 160 perdekrag Mercedes D.III motors en verkoelers op die vlerke, dan hoeveelhede van 9,20,20 en 30 met 150 perdekrag Bz.III motors en verkoelers voor die motor, en twee laaste hoeveelhede van 40 en 20 met Mercedes motors. Daar was klein veranderinge tussen die verskillende groepe. Die vierde groep aangedryf deur Mercedes motors was toegerus met twee Spandau masjiengewere voor, die res een aan die stuurboord kant. Alle W.12's was toegerus met 'n Parabellum masjiengeweer agter in die kajuit.
Lancia Delta (1911)
Die Lancia 20-30 HP (Tipe 56), later hernoem as die Lancia Delta, is 'n motorvoertuig wat deur Lancia vervaardig is gedurende 1911.
Sperrins
Die Sperrins (in Engels dikwels ook Sperrin Mountains genoem; Iers: Na Speiríní, afgelei van speirín, "klein bergpiek") is 'n bergreeks in Noord-Ierland en een van die mees uitgestrekte hoogvlaktes in Ierland. Die reeks is in die graafskappe Tyrone en Londonderry geleë en loop vanaf Strabane in ooswaartse rigting na Slieve Gallion in Desertmartin en in noordwaartse rigting tot by Limavady. Die belangrikste nedersettings in die gebied is Omagh, Strabane, Cookstown en Dungannon, die totale bevolking beloop sowat 150 000. Die Sperrins is as 'n streek van buitengewone natuurskoon (Area of Outstanding Natural Beauty) geklassifiseer.
Landskapsvorm
Die Sperrins se yl bevolkte landskap met moerasgebiede en mere is deur gletsers gevorm en word geologies as 'n uitloper van die geplooide Kaledoniese bergreeks in Skotland beskou. Sawel Mountain (678 m bo seevlak) is die hoogste bergpiek in die reeks en die sewende hoogste in Noord-Ierland. 'n Ander piek, Carntogher (464 m), toring oor die Glenshane-bergpas wat deel uitmaak van die A6-grootpad tussen Belfast en Derry en vir moeilike weerstoestande in die wintermaande bekend staan.
Historiese erfenis
Vanaf die 18de tot in die 20ste eeu het baie inwoners van die Sperrins-streek op soek na 'n beter heenkome na oorsese lande soos die Verenigde State, Kanada, Australië en Groot-Brittanje geëmigreer. 'n Aantal plekke word met die families van bekende persoonlikhede soos Amerikaanse presidente verbind. Prehistoriese monumente en ander argeologiese vindplekke, voetslaanpaaie en natuurparke is eweneens gewilde toeristetrekpleisters. Buitelugaktiwiteite soos fietssport, staptoere, hengel, gholf en watersport is gewild by inheemses en besoekers.
In die laat 16de eeu was die plaaslike grawe van Tyrone en Tyrconnell, O'Neill en O'Donnell, die laaste Ierse leiers wat tydens die Kolonisasie van Ulster weerstand teen die Britte gebied het. Enkele Katolieke landeienaars het hul grond ook ná die grawe se vlug in 1607 behou, maar het dit uiteindelik as gevolg van die opstand in 1641 verloor.
KBS1
KBS1 is 'n openbare televisienetwerk in Suid-Korea. Die programmering is veralgemeende met 'n sterk fokus op programmering met 'n hoë en Koreaanse oriëntasie, wat wissel van nuus en aktuele sake, kulturele programmering, sportdekking, vermaakreeks, drama, talkshows en kinderprogrammering.
Asheville
Asheville is die administratiewe setel van die Amerikaanse deelstaat Noord-Carolina se administratiewe distrik Buncombe County, geleë in die Blue Ridge Mountains. Met 'n beraamde bevolking van 92 870 in 2019 is Asheville die grootste stedelike nedersetting in die weste van Noord-Carolina sowel as die belangrikste en naamgewende nedersetting vir 'n metropolitaanse gebied met meer as 420 000 inwoners wat oor vier distrikte (counties) strek. Na die bewoners van Asheville word in Engels as Ashvillians verwys.
Richard Ney
Richard Ney (12 November 1916 – 18 Julie 2004) was 'n Amerikaanse akteur. Hy was bekend vir sy rolle in die rolprente Mrs. Miniver (1942), Ivy (1947), The Secret of St. Ives (1949), en A Smile in the Storm (1950).
Asheville
Boomtown
Asheville het gedurende die 1920's 'n ongekende ekonomiese opbloei beleef toe welvarendes die bergwêreld van die Suidelike Appalachereeks as 'n vakansiebestemming ontdek het. Naas nuwe hotelle is hele nuwe woonbuurte ontwikkel soos Kenilworth, Beverly Hills, Malvern Hills en Norwood Park. Asheville se gewildheid en oordrewe beloftes, wat aan beleggers gemaak is, het eiendomspekulasie aangevuur, 'n ontwikkeling wat deur die munisipale en die distriksregering met grootskaalse infrastruktuurprojekte bevorder is. Stedelike en distrikseffekte ter waarde van miljoene dollar is uitgereik om projekte in hierdie verband te finansieer.
Nog voor die ineenstorting van die New Yorkse effektebeurs in Oktober 1929 het die eiendomsmark versadig geraak. Hoe meer beleggers deur diep waters gegaan het in die swak ekonomiese klimaat, hoe meer het hulle daarop aangedring dat Asheville se destydse burgemeester, Gallatin Roberts, en ander stadsvaders tot hul redding moes kom. 'n Tyd lank is kreatiewe oplossings vir finansiering gevind, maar op 20 November 1930 het die eiendomsborrel uiteindelik ook in Asheville gebars toe die Central Bank and Trust bankrot gespeel het. Heelwat bouprojekte is stopgesit, en Roberts het as burgemeester bedank. Op 23 Februarie 1931 het Roberts homself in 'n toiletruimte van die Legal Building geskiet nadat hy deur 'n jurie van Buncombe County skuldig bevind is op meerdere aanklagte, waaronder wanbesteding van openbare fondse.
'n Ander belangrike ekonomiese fokus was die verskaffing van hospitaal- en sanatoriumdienste vir tuberkulosepasiënte in die omgewing se vars en skoon berglug. Asheville het tot een van die belangrikste sentrums vir tuberkulosebehandeling in die Verenigde State ontwikkel, maar net soos in die geval van privaat eiendomme het ook die mark vir TB-sanatoriums gedreig om óór te verhit.
Die ekonomiese suksesverhaal van Asheville in die 1920's het skerp gekontrasteer met die lewensomstandighede van die plattelandse bevolking van westelike Noord-Carolina. Die meeste boeregesinne het reeds voor die Groot Depressie van 1929 só swaar gekry dat die ekonomiese ineenstorting hul lot nog nouliks kon vererger. Die meeste van hulle kon net in die voedselbehoeftes van hul eie gesinne voorsien; die landbousektor was dus grotendeels beperk tot bestaansboerdery.
Een van die senatore wat Noord-Carolina tussen 1932 en 1945 verteenwoordig het, die demokraat Robert Rice Reynolds (1884–1963), deur sy ondersteuners kortweg Our Bob genoem, was 'n boorling van Asheville wat bekendheid verwerf het met sy steun vir die destydse beleid van isolasionisme - 'n standpunt wat hy eers ná die Japannese aanval op Pearl Harbor laat vaar het. Voor die aanval het hy so ver gegaan om alle finansiële en militêre steun, wat deur die Amerikaanse regering aan die Verenigde Koninkryk en Frankryk as hoofopponente van Nasionaalsosialistiese Duitsland verleen is, afhanklik te maak van die afbetaling van alle bestaande skuldlaste uit die tyd van die Eerste Wêreldoorlog. Ook het hy nouer politieke bande met die Duitse Ryk nagestreef. Sy steun vir baie politieke besluite, wat deur president Franklin D. Roosevelt geneem is, is deur sommige waarnemers as opportunisme bestempel. Gedurende die oorlog het Reynolds die amp van voorsitter van die Military Affairs Committee beklee.
Amerika se toetreding tot die oorlogstonele van die Tweede Wêreldoorlog sou 'n einde maak aan politieke isolasionisme op federale vlak en - danksy 'n florerende wapenbedryf en 'n algemene ekonomiese oplewing ná die Depressiejare van die 1930's - ook aan armoede in Noord-Carolina; gelyke regte vir alle burgers is nogtans eers later verwesenlik.
59ste Oscar-toekenningsaand
Die 59ste Oscar-toekenningsaand is op 30 Maart 1987 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1986. Die aanbieders was Chevy Chase, Goldie Hawn en Paul Hogan.
Dit was die laaste seremonie vir 23 jaar wat meer as een aanbieder gehad het, tot met die 82ste Oscar-toekenningsaand met Alec Baldwin en Steve Martin.
Die wenner in die kategorie vir beste aktrise, Marlee Matlin, was die eerste en enigste dowe Oscar-wenner. Sy is ook die jongste mens wat die prys vir beste aktrise gewen het.
Jana Kramer
Jana Kramer (gebore 2 Desember 1983) is 'n Amerikaanse aktrise en skryfster. Sy is bekend vir haar rolle in die rolprent Spring Breakdown (2009) en in die televisiereekse One Tree Hill (2003), Entourage (2004), en Friday Night Lights (2006).